paragraph_text: Aktualni prvak svijeta je španjolski Real Madrid, koji je rezultatom 4:2 porazio japanski Kashima Antlers u finalu prvenstva 2016., osvojivši tako svoj drugi naslov. Do danas je Svjetsko klupsko prvenstvo osvajalo ukupno devet momčadi: s tri naslova, najuspješnija je španjolska Barcelona, a slijede je Real Madrid i brazilski Corinthians s dva naslova. Ostali pobjednici natjecanja su São Paulo i Internacional (Brazil), Milan i Internazionale (Italija), Manchester United (Engleska) i Bayern München (Njemačka). Europske su ekipe najčešće bile pobjednik ovog natjecanja, s devet naslova.